સુપ્રીમ કોર્ટે કહ્યું કે, આરોપી પ્રભાવશાળી છે, એનો અર્થ એ નથી કે પોલીસ એફઆઇઆર પણ ન નોંધે. આ પહેલાં રાજ્ય સરકારે પોતાની રિપોર્ટમાં કહ્યું હતું કે, આ મામલે તપાસ કરતાં મંત્રીનો કોઇ અપરાધ સામે નથી આવ્યો. સુપ્રીમ કોર્ટના આ નિર્ણય બાદ ગાયત્રી પ્રજાપતિએ કહ્યું કે, તેઓ પોતાની પર આરોપ લગાડનાર મહિલાને નથી જાણતા, આ તેમની વિરુદ્ધ ભારતીય જનતા પાર્ટી એ રચેલું ષડયંત્ર છે. તેઓ સુપ્રીમ કોર્ટનું સન્માન કરતાં દરેક તપાસ માટે તૈયાર છે. ગાયત્રી પ્રજાપતિ સમાજવાદી પાર્ટીની ટિકિટ પર અમેઠીથી વિધાનસભા ચૂંટણી લડી રહ્યાં છે.